Държавен вестник, бр. 24, 2011 г., стр. 1

ОФИЦИАЛЕН РАЗДЕЛ
МИНИСТЕРСТВА 
И ДРУГИ ВЕДОМСТВА
МИНИСТЕРСТВО НА 
ОТБРАНАТА
НАРЕДБА № Н-2
от 8 февруари 2011 г.
за военномедицинска експертиза на годността 
за военна служба в мирно време
Раздел І
Общи положения
Чл. 1. С тази наредба се уреждат условията, 
редът и организацията на военномедицинската 
експертиза на годността за военна служба в 
мирно време от военномедицински експертни 
органи.
Чл. 2. Военномедицинската експертиза е 
медицинска дейност, при която военномедицин­
ските експертни органи въз основа на меди­
цински стандарти (приложение № 1) извършват 
медицинско освидетелстване на кандидатите 
за военна служба и на военнослужещите, като 
вземат експертно решение за годност за военна 
служба към момента на освидетелстването с 
прогностичен характер за определен период от 
време съгласно приложение № 2.
Чл. 3. (1) Военномедицинската експертиза 
се основава на медицинско освидетелстване 
относно:
1. годността за военна служба; 
2. годността за летателна и плавателна 
служба; 
3. определяне характера и степента на ув­
реждане (телесна повреда) на военнослужещите, 
причинено при или по повод изпълнение на 
военната служба;
4. временната неработоспособност и трайно 
намалената работоспособност на военнослу­
жещите.
(2) Експертизата на временната неработоспо­
собност и трайно намалената работоспособност 
се извършва по реда на Наредбата за меди­
цинската експертиза, приета с ПМС № 87 от 
2010 г. (обн., ДВ, бр. 36 от 2010 г.; изм., бр. 5 
от 2011 г.).
Чл. 4 (1) Медицинското освидетелстване е 
дейност, която се извършва от лекари специа­
листи и включва запознаване и анализиране на 
наличната медицинска документация, провеж­
дане на медицински прегледи и консултации, 
назначаване на клинични и параклинични 
изследвания и обобщаване на резултатите с 
цел определяне физическото и психическото 
състояние на освидетелстваните.
(2) Медицинското освидетелстване може 
да бъде:
1. първоначално – извършва се на всички 
кандидати, посочени в чл. 8, т. 1 – 3, в обем, 
определен в приложение № 3;
2. за продължаване на годността – извършва 
се на всички военнослужещи, съгласно чл. 8, 
т. 4, 5, 7 и 8, в периодичност и обем, опреде­
лени в приложения № 4 – 6;
3. контролно – инициира се от Централната 
военномедицинска комисия (ЦВМК) след про­
ведено предхождащо освидетелстване, в което 
е посочен срокът за явяване на контролното 
освидетелстване, и се извършва по протокол-
образец (приложение № 7);
4. извънредно – инициира се от командира/
началника на военното формирование или 
ръководителя на съответната структура; осви­
детелстването се извършва по протокол-образец 
(приложение № 7);
5. индивидуално – инициирано от коман­
дира/началника на военното формирование 
или ръководителя на съответната структура 
със съгласието на освидетелствания, изразено 
с искане по образец (приложение № 8) и екс­
пертното становище на експертизния орган. 
(3) Освидетелстването на годността завършва 
с издаване на експертно решение за годност за 
военна служба по образец (приложение № 9).
(4) Издаденото експертно решение за годност 
за военна служба е задължително за изпълнение 
от командирите/началниците и ръководителите 
на съответните структури в указаните в него 
срокове, като след изтичането им военнослу­
жещият се изпраща за ново освидетелстване.
(5) Експертното решение за годност за военна 
служба по ал. 3 се съхранява в медицинската 
служба на военното формирование/съответната 
структура за срок от 5 години.
Чл. 5. За нуждите на военномедицинската 
експертиза се извършва специализирано пси­
хологично изследване по методика, посочена 
в приложение № 10. 
Сряда, 23 март 2011 г.	
София	
Цена 0,80 лв.
ОФИЦИАЛНО ИЗДАНИЕ НА РЕПУБЛИКА БЪЛГАРИЯ
ДЪРЖАВЕН ВЕСТНИК
ИЗВЪНРЕДЕН
БРОЙ 
24